Intility Arena

**Intility Arena** er en fotballstadion på Valle Hovin i Oslo. Arenaen er hjemmebane for Vålerenga Fotball og Vålerenga Fotball Damer, og har en tilskuerkapasitet på . Arenaen inngår i konseptet Vålerenga kultur- og idrettspark, som dekker hele området med Vallhall Arena og treningsfeltet. 

Utdanningsetaten i Oslo leier plass langs søndre langside til Valle Hovin videregående skole gjennom en 25-årsavtale. ØST er Vålerengas gastropub på Intility Arena med 80 plasser inne og 80 plasser ute hele året. På kampdager utvides det med ytterligere 800 kvadratmeter.

Publikumsrekorden er  tilskuere da Vålerenga spilte mot Sarpsborg 08 10. september 2017. Dette er en rekord som kommer til å bli stående, da klubben etter åpningskampene har valgt å justere ned antall personer man ønsker å slippe inn på ståfelt (fra det lovlige 1,5 person per sete til 1,3 per sete) av sikkerhetsmessige årsaker. Kapasiteten sank fra  til .

## Historie
Etter at Hovedserien ble innført i 1948, har Vålerenga benyttet Bislett stadion (1948–1969, 1972–1993, 1997–1999) og Ullevaal stadion (1953–1954, 1970, 1994–1996, 2000–2017) som sin hovedhjemmebane. Klubben ble henvist til Voldsløkka Stadion i 1971 da VIF rykket ned i 3. divisjon.

Det har versert flere ideer til eget stadion opp gjennom tidene. Det ble blant annet utarbeidet planer med arkitektskisser på både Jordal og på Sørenga. Planene ble aldri realisert på grunn av manglende politisk involvering og urealistiske høye kostnader.

Høsten 2005 fikk Odd Skarheim et oppdrag med å jobbe med stadionprosjektet. Han gikk i dialog med daværende byråd for byutvikling, Høyres Grete Horntvedt, som ga Plan- og bygningsetaten (PBE) et oppdrag med å utarbeide en såkalt beliggenhetsstudie som utredet elleve ulike beliggenheter i Oslo.

Februar 2006 ble Skarheim valgt til ny styreleder i Vålerenga Fotball, og i sin styrelederperiode i klubben 2006–2012 ledet Skarheim også stadionprosjektet i sine seks første år, som styreleder i Vålerenga kultur- og idrettspark. Sentrale grep fra Vålerenga Fotball var å fokusere stadionprosjektet til å handle om byutvikling for en del av byen som behøvde dette, sikre et økonomisk fundament og jobbe mot et mål om å skape samfunnsnytte utover stadionvirksomheten.

Byggeplanene for arenaen på Valle Hovin ble vedtatt i Oslo bystyre i september 2014 og godkjent av EFTAs overvåkningsorgan i juni 2015. Byggingen startet i august 2015, og stadionet ble åpnet i september 2017.

### Kronologi

* 2008: Vålerenga Fotball engasjerte Stor-Oslo Eiendom AS som sin prosjektleder.
* 2009: Link Arkitekter ble kåret som vinner i en arkitektkonkurranse om prosjektet
* 2010: Akershus Eiendom ble engasjert for å selge tomtene. Salg av næringstomt ble gjort etter en anbudskonkurranse til NCC Property Development på slutten av året. Første utgave av reguleringsplanen ble innlevert i juni på grunnlag av konkurranseforslaget fra Link Arkitekter. Vålerenga kultur- og idrettspark AS ble etablert i juni.
* 2011: I 2010–2011 ble det avholdt offentlig utlyst anbudskonkurranse for bygge- og anleggsarbeidene
* Oktober 2011: Prosjektavtale med totalentreprenøren Hent ble inngått
* Mai 2012: Prosjektavtalen med Hent ble videreført i en totalentreprisekontrakt med Hent
* 3. september 2014: Bystyret godkjente reguleringsplanen for Valleområdet
* 24. september 2014: Bystyret vedtok tomteavtalen, altså en overføring av tomten på Valleområdet for kr. 1,– til Vålerenga Fotball
* 17. desember 2014: Bystyret godkjente leieavtalen om en videregående skole i stadionbygget mellom kommunen, ved Utdanningsetaten, og Vålerenga kultur- og idrettspark, med løpetid på 25 år.
* 25. mars 2015: Danske Bank ga lånetilsagn
* 10. juni 2015: ESA godkjente prosjektet
* 17. juni 2015: Bystyret vedtok utbyggingsavtalen
* 24. juni 2015: Årsmøtet i Vålerenga Fotball godkjente stadionprosjektet med en kostnadsramme på 720 millioner kroner. Årsmøtet godkjente samtidig at datterselskapet Vålerenga kultur- og Idrettspark AS kunne oppta et lån på inntil 400 millioner kroner
* 30. juni 2015: Oslo kommune ved Plan- og bygningsetaten ga sin rammetillatelse til prosjektet
* 29. juli 2015: Grunnsteinsnedleggelse på tomten
* 1. august 2015: Hent startet byggingen
* 9. september 2017: Første fotballkamp for damer på den nye arenaen: Vålerenga–Kolbotn
* 10. september 2017: Første fotballkamp for herrer på den nye arenaen: Vålerenga–Sarpsborg 08
* Oktober 2017: Det norske teknologiselskapet Intility inngikk avtale med Vålerenga Fotball, som innebar at klubbens nye stadion fikk navnet Intility Arena.

## Adkomst

Stadionet ligger like ved Hovinkrysset mellom E6 og Ring 3. Det er rundt 800 meter fra t-banestasjon Helsfyr stasjon, som betjenes av linjene 1, 2, 3 og 4. Stadionet er også innenfor 20 minutters gange fra Ensjø stasjon og Hasle stasjon. Det er også flere busslinjer som betjener Hovin-området; 19 ulike linjer fra Oslo stopper i enten Grenseveien eller ved Valle Hovin.

Det er parkeringsplasser i parkeringsgarasjen på Fyrstikktorget på Helsfyr, og utenfor Vallhall Arena. Det er også parkering på Økern Torg og Hasle Torg, i tillegg til plasser litt lengre unna som utenfor Bryn Senter, Storo Senter og Ikea på Furuset. Intility Arena har også egen parkeringsgarasje som normalt sett er åpen for alle, med innkjøring fra Innspurten og torget i sør. Denne er stengt/full på kampdager for Vålerengas a-lag herrer. 

## Referanser


## Eksterne lenker
* Vålerengas presseuttalelse angående ESAs godkjenning
* Arkitektenes presentasjon
* Prosjektledelsens presentasjon
*Foto og video fra åpningskampen - Nordic Stadiums